
Congresul general studenţesc de la Târgu Mureş 


Trenul fantomă. Defilarea cămăşilor verzi. Seriozitatea dezbaterilor. 
Impresionantă hotărâre pentru pedepsirea trădătorilor şi canalulor. 
Conferinţa d-lui. General Gh. Cantacuzino-Granicerul. Moţiunea 


Cu toate piedicile puse de guvern — după ce în prea- 
labil aprobase congresul — studenţii creştini au 
ajuns, trecând peste toate obstacolele, la Târgu 
Mureş. Cel mai mare obstacol pus în calea studen- 
ților bucureşteni a fost în gara Lunca Bradului, când 
o armată de jandarmi — din ordinul guvernului, a 
încercat să oprească înaintarea studenţilor spre 
Târgu-Mureş. Întrucât d. Tileanu, subsecretar de 
stat, dăduse ordin în acest sens. În momentul când 
trenul urma să-şi ia direcția... spre Bucureşti, soseş- 
te trenul cu studenţii ieşeni. Datorită intervenţiei 
energice a studenţilor din Iaşi, în fruntea cărora se 
găsea camaradul Tudose, preşedintele centrului stu- 
denţesc şi cunoscut „spărgător de fronturi”, jandar- 
mii au fost determinaţi să îngăduie plecarea trenului 
spre Târgu-Mureş, nu spre Bucureşti, cum ar fi dorit 
d. Tileanu care hotărâse şi ținea morțiş să zădărni- 
cească congresul. 

De la Lunca Bradului, studențimea a călătorit în 
„trenul fantomă”. Din cauza „discuţiilor” cu jandar- 
mii, care au rămas de tren... pentru că nu aveau bile- 
te, probabil, studenţii au condus trenul fără nicio 
oprire până la Târgu-Mureş (cca. 100 km.). 


Defilarea cămăşilor verzi 


La Tg. Mureş au ajuns circa 5000 de studenți, între 
care am remarcat peste 2000 cămăşi verzi şi 30 
cămăşi albastre. Am dedus de aici că studențimii 
creştine îi place mai mult culoarea primăverii, ver- 
dele. 

Într-o ordine perfectă, studenţimea a defilat pe stră- 
zile oraşului, până la monumentala catedrală. La 
catedrală 6 preoţi au oficiat un serviciu religios şi 
un parastas pentru legionarii căzuţi, apoi, încolonaţi 
în aceeaşi ordine, studenții au plecat spre palatul 
cultural. 


in piaja Caieibralei. melne Ap bisara, Vureaţirmea Heil imală la Te-ar 


Şedinţa festivă 

Vasta sală a palatului cultural era arhiplină de stu- 
denți şi public creştin din Tg. Mureş şi din alte părţi 
ale țării. 

Dl. Gheorghe Furdui, preşedintele Uniunii Naţiona- 
le a Studenţilor Români Creştini, a deschis cel de-al 
X-lea congres general studenţesc, ținând o impre- 
sionantă cuvântare, din care spicuim: 

„Ca un omagiu adus Ardealului pe plaiurile căruia 
se desfăşoară congresul studenţesc, gândul nostru 
se îndreaptă către cel mai venerabil reprezentant al 
Bisericii şi Naţionalismului ardelean, protopopul 
Moţa; iar ca un omagiu suferințelor Ardealului, am 
înţeles să dăm preşedinţia de onoare la trei ţărani 
din Munţii Apuseni. 

Nu este o simplă întâmplare că cel de-al X-lea con- 
gres se ține în cetatea Tg. Mureş, simbolizând astfel 


legătura noastră cu Ardealul, ci am făcut aceasta şi 
spre a demonstra forța tineretului român naționalist 
şi a conducătorilor României de mâine. 

În congresele sale, studențimea a ştiut să-şi imprime 
o reprezentare a poruncilor superiore ale neamului 
şi să reprezinte spiritualitatea românească. 
Studenţimea română trăieşte intens o viață naţiona- 
listă. Ea a căutat totdeauna să definească, să crista- 
lizeze ideile profetice, formulate la 1922. Congresul 
de azi nu este al unui partid politic, cum s-a căutat 
să se insinueze, ci e congresul propriu al studențimii 
care trăieşte într-o viață românească şi el anunţă 
începutul marilor lupte. 

Faţă de guvernarea liberală care a schingiuit tinere- 
tul naţionalist şi față de guvernarea țărănească, de 
toate atacurile presei jidoveşti, şi a celor care caută 
să-i imprime drumuri piezişe, studențimea va trebui 
să ia o atitudine. 

În ce priveşte afirmaţia că studențimea s-ar fi dedat 
la manifestații nedemne în cursul drumului, ţin să 
precizez că n-au fost decât unele acte neînsemnate 
şi cu totul izolate şi care nu angajează studenţimea 
şi conduita ei”. 


A urmat apoi cuvântul d-lui. Dandea, primarul ora- 
şului, care a spus: 


„În toate timpurile, preocupările tineretului intelec- 
tual au fost o prevestire pentru directiva de mâine. 
Aşa a făcut şi tinerimea noastră acum zece ani, în 
primul său mare congres, când a pornit acțiunea 
naționalistă de afirmare disciplinată a întregii 
Națiuni. Este o necesitate necontestată ca toată 
suflarea românească să-şi pună munca în slujba rea- 
lizării integrale a statului național, care singur poate 
răspunde marilor chemări, iar aceia care subminea- 
ză idealurile naționaliste sunt sau trădători, sau 

inconştienți. 

Studenţii, ca toţi oamenii, de altfel, 
ITI 7 nu sunt însă infailibili, dar este bine 
| ca ei să conlucreze cu cei mai în 
vârstă şi să asculte de sfaturile lor. 
Ca fost prim-preşedinte al studenţi- 
mii din Cluj, după Unire, sunt feri- 
cit de a vă spune, cu toată căldura 
sufletului meu, Bine-aţi venit!” 
Dăm fragmente din cuvântările 
rostite de următorii domni: 
Dl. Prof. C. Giurescu: „Ca profesor 
al Facultăţii de Litere din Bucu- 
reşti, aduc salutul meu acestui înăl- 
țător şi exemplar congres. Inălțător, 
prin principiile pe care le are 
înscrise în programul său; exem- 
plar, prin ordinea de care a dat 
dovadă. 
Probleme mari de ordin naţional şi 
democratic stau la baza ideilor dvs. 
Şi desigur că veți şti să daţi atenţie 
problemei  redobândirii pentru 
Neamul nostru a drepturilor sale, acolo unde el a 
fost tot timpul în defensivă. 
Daţi atenție problemelor sanitare, căci situația de 
astăzi este foarte îngrijorătoare. Ca să vă dau un sin- 
gur caz: într-o singură comună din județul Putna s- 
au constatat 200 cazuri boli venerice. 
Căutaţi a vindeca pe calea faptelor relele de care 
suferă țara. Aduceți-vă aminte că Neamul nostru, 
atât prestigiu va avea în faţa omenirii cât va şti să se 
impună prin realizările sale. Deveniţi buni specia- 
lişti în ramura pe care, nesiliți, fiecare v-aţi ales-o ca 
să daţi nu numai cetăţeni conştienţi, ci şi capete de 
seamă care să se impună prin creațiuni spirituale 
proprii. 
Terminând, vă aduc încă o dată salutul meu plin de 
afecţiune.” 


DI. prof. Dan Rădulescu: „E primul congres la care 


iau parte şi sunt fericit că, după ce am văzut ceea ce 
am văzut, să spun: acum sunt sigur de viitorul țării. 
Marea generaţie care trebuie să poarte marile răs- 
punderi va şti să le poarte şi o spun aceasta nu pen- 
tru ca să plac, ci fiindcă mi-e ruşine de generația 
mea. Şi e dureros că o atât de mare prăpastie este 
între aceste două generaţii. Să se cutremure genera- 
ţia mea când se va privi pe sine şi să se integreze 
apoi în acelaşi suflet cu al dv. 

Obiectivi în discuţii, stând mereu pe un teren solid, 
dv. veţi şti să vă impuneţi în acest congres ca o 
manevră supremă în această bătălie. Vă urez să 
aveţi, în înfăptuirea victoriei de mâine, acelaşi elan 
pe care îl constatăm astăzi. Căci acest spirit de 
sacrificiu eu nu l-am mai văzut până astăzi. 


Terminând, ridic cuvântul pentru acel care a dat 
sugestii, elan şi a ştiut să fie premergător, nu imita- 
tor: Căpitanul!” 

DI. căpitan Şiancu a mulțumit studențimii pentru 
cinstea de a-l fi invitat la acest congres pe care l-a 
numit istoric, pentru că se ţine în cetatea de unde a 
plecat marele mucenic al neamului românesc, 
Avram lancu, spunând că în epoca de restrişte drep- 
tatea se afirmă, nu se cerşeşte. 

Am credința că, numai prin energii tinere, capabile 
a jertfi totul pentru Ţară, Neamul nostru se va 
îndrepta. In toată lupta mea am căutat numai binele 
Neamului românesc şi niciun interes personal şi 
numai dv., ca demni legionari români, veţi fi în 
stare să ne duceți la victorie, cu cartea în mână şi cu 
arma la picior. 

DI. Radu Budişteanu a spus următoarele: „Vorbesc 
în numele asociaţiei generale a avocaţilor creştini 
români, al dlui. Istrate Micescu, decanul baroului 
Ilfov şi în calitate de fost membru al mişcării stu- 
denţeşti de la 1922 şi de avocat pledant în toate pro- 
cesele martirului nostru. 


Noi şi cei care luptăm cot la cot de 15 ani reprezen- 
tăm ideea naţională. Baroul de Ilfov şi-a făcut dato- 
ria în această direcțiune, alegând lista naționalistă 
pe care o vom duce la victorie în toate barourile, 
paralel cu acţiunea voastră. 


Celor care caută să-şi creeze drepturi superioare 
față de ale noastre, minoritarilor, le spunem ca fos- 
tul ministru iugoslav Nincici: Înainte de a fi mino- 
ritari, nu uitaţi că sunteţi cetățeni. Şi declarăm aici 
că acele drepturi superioare nu le recunoaştem, ci le 
repudiem. Nu recunoaştem decât dreptul major al 
națiunii româneşti, de a îndeplini serviciile publice 
şi prerogativele constituționale. În ramurile de Stat 
să avem drepturi exclusive, iar în restul ramurilor 
de activitate să rămână şi pentru ei ceea ce mărini- 
mia noastră vrea să le acorde. In urma noastră să 
lăsăm o Românie puternică, în cadrul unui Stat 
puternic, exclusiv naționalist. 

Va fi trădător acela care nu-şi va face datoria şi vă 
rugăm să aplicaţi un stigmat în alb celor care vin la 
congresul vostru şi care mâine ar putea dezerta.” 
R. Şerban Popa, în numele Ligii Antirevizioniste, a 
spus: „Pe unde călcăm, mergem pe urmele, pe sân- 
gele, pe oasele strămoşilor noştri. Aceştia ne strigă: 
veniţi la datorie şi sacrificaţi-vă pentru Țară. 
Desigur că unii, nădejdea acestei țări, nu veţi uita 
această chemare şi veți fi aţintiți totdeauna asupra 
duşmanilor Țării dinăuntru şi din afară, căutând să 
paraţi loviturile acestora. Şi vă asigurăm că noi toți 
vă iubim, vă sprijinim, vă încurajăm...” 

DI. Sergiu Florescu, preşedintele Sindicatului Zia- 
riştilor creştini din Basarabia, salută congresul în 
numele „României Creştine” şi a ziariştilor creştini 
din Basarabia şi asigură studenţimea creştină că va 
continua lupta până când în locul Basarabiei iudai- 
zată de azi, se va crea Basarabia legionară. 


Reprezentanţii străini 

DI. Furdui a salutat pe reprezentanţii studențimii 
naționaliste din Germania. In numele acestora, dl. 
dr. Scherer a mulțumit pentru sentimentele arătate 
studențimii germane şi pentru spiritul prietenesc în 

care sunt primiţi la noi şi a asigurat congresul de 
aceleaşi sentimente din partea lor, făcând urări de 
prosperare a Neamului nostru, în spirit prietenesc 
de la tineret la tineret şi de la popor la popor. 

D. Furdui a adăugat: Admirăm în poporul german 
puritatea de concepție şi de acțiune şi credem că cu 
o voinţă egală cu aceea a lui Hitler, se va realiza şi 
la noi de către Corneliu Z. Codreanu, pe un alt plan, 
cu o altă structură, pentru necesitățile noastre româ- 
neşti. 

Dl. Patroschi, în numele tineretului polonez, a 
transmis congresului sincere salutări, făcând urări 
pentru înălțarea Neamului nostru, sub domnia 
puternică a Coroanei româneşti. Tineretul polon şi 
cel român vor şti să se apropie. Trăiască M. S. 
Regele Carol II-lea! Trăiască curajoasa dv. organi- 
zație! Trăiască frăția tineretului polon şi român! 

Dl. Alex. Cantacuzino a citit textul unei scrisori 
adresată Ducelui Mussolini, ca răspuns la apelul 
premierului italian, făcut prin „Popolo d'Italia”, în 
care arată că tineretul român este alături de cel ita- 
lian, conştient că împotriva lor se pune la cale un 
complot masonic. 

DI. Gh. Furdui a citit telegramele adresate congre- 
sului de domnii Dragoş Protopopescu, Octavian 
Goga; Simion Mehedinţi, I.P.S. Mitropolit Nicolae 
Bălan, G-ral Cantacuzino şi de studenții polonezi. 


După ce a rostit un cuvânt pentru cei căzuţi pe ogo- 
rul naţionalismului, sala a intonat „Imnul legionari- 
lor căzuţi”. 

Dl. Furdui a terminat spunând că oricine se va deda 
la vreun act de dezertare, va fi izolat şi sancționat 
aşa cum se cuvine. Credem însă — spune D-sa — că 
nu se va întâmpla vreun act care să nu cadreze cu 
demnitatea de student român. 

Şedinţa s-a deschis la ora 9 sub preşedinţia dlui. Gh. 
Furdui. 

DI. Gabriel Nasiu, student maramureşean, în com- 
pletarea raportului de ieri a dlui. lon Mărie, a arătat, 
cu date statistice, că de la 90 la sută, cât reprezentau 
românii în Maramureş, în 1700, azi au rămas numai 
52 la sută. Întrucât minoritarii au acaparat toate 
ramurile de activitate, ar fi bine ca o comisiune să 
apere în faţa autorităţilor drepturile românilor băşti- 
naşi, care să fie aduşi la o viață nouă. 

Adunarea a ales această comisie compusă din dnii. 
Gh. Furdui, Vereş, preşedintele centrului „Petru 
Maior” Cluj şi lon Mărie. 

DI. D. Lucescu, preşedintele studenţilor L.0.V. 
Bucureşti a susţinut raportul asupra situaţiei studen- 
ților orfani de război. D-sa a început prin a arăta că 
în toate țările hrana sufletească a generațiilolr vii- 
toare este felul cum fiecare ţară îşi cinsteşte eroii. 
La noi, însă, cu toate cererile şi protestele, lumea 
I.0O.V. a rămas tot timpul creditoarea Statului, care 
nu i-a dat decât nişte pensii de mizerie. Unii dintre 
orfanii de război, neavând cine să-i sprijine, au 
ajuns simpli servitori, iar cei care au urcat până la 
universitate duc o viaţă de neînchipuite privaţiuni. 


Francmasoneria 

DI. Filon Lauric, preşedintele Centrului studenţesc 
Cernăuţi a vorbit despre curentele sociale distructi- 
ve. Domnia sa a arătat că unele doctrine creatoare 
de curente sociale au emanat de la aceeaşi organi- 
zație mondială anticreştină şi antinaţională, care 
este francmasoneria pentru ca apoi, în numele unui 
fals umanitarism, să lucreze la înăbuşirea spiritului 
naţionalist. 

Contra francmasoneriei, a dezorganizării şi a hao- 
sului în care aceasta lucrează să ne arunce, s-a ridi- 
cat tinerimea românească, impunând ţării ritmul de 
deşteptare a virtuţilor strămoşeşti. Acestei mişcări 
de jertfă, disciplină şi spirit constructiv, Statul însuşi 
încearcă să-i dea lovitura mortală. 

Se impune, de aceea, desfiinţarea francmasoneriei, 
condamnarea membrilor ei, cărora studențimea să 
le declare ostilitate şi să rupă orice legătură cu ei. 
Dl. Istrati, vorbind despre problema minoritarilor 
faţă de educaţia şcolară, a arătat că minoritarii ştiu 
să se ajute între ei spre a-şi putea forma educaţia 

pentru şcoală, pe când 
românii săraci şi nespriji- 
niți de nimeni reprezintă 
în unele şcoli procente 
foarte reduse. 

DI. Arghiropol, preşedin- 
tele Centrului studenţesc 
Chişinău, a vorbit despre 
problema sectelor reli- 
gioase. D-sa. a evidențiat 
caracterul subversiv al 
diferitelor secte religioa- 
se, care întreţin o intensă 
propagandă şi care con- 
stituesc un mijloc spre a 
ne destrăma şi a face mai 
posibilă înstrăinarea 
noastră. 


Pentru P.S. Episcop 
Vartolomeu 


Dl. |. Antoniu, preşedin- 
tele C.S.B. a arătat că 
hotărârile din ultimul 
timp ale Sfântului Sinod îl fac să renuţe la raportul 
său asupra relațiilor Bisericii cu tineretul, întrucât s- 
au adoptat unele puncte a căror acceptare de către 
forurile bisericeşti o ceruse în raport. D-sa a spus 
apoi: Spre ruşinea parlamentului nostru, ne este dat 
să aflăm astăzi că s-a votat trimiterea în judecată a 
episcopului Vartolomeu al Râmnicului. Este unul 
dintre acele atacuri organizate la temelia Bisericii 
noastre, dintre acele concertate încercări de com- 
promitere a marii figuri bisericeşti naţionaliste. 


Dl. Furdui a comunicat apoi că va redacta o adresă 
de protest în acest sens. 


Problema evreiască 


Dl. T. Todose — Iaşi, în raportul despre problema 
evreiască, a arătat pericolul elementului evreiesc în 
mijlocul nostru. 


Neamul românesc a avut atâta putere în existența 
lui milenară, încât a asimilat toate elementele stră- 
ine care s-au introdus în mijlocul său. Neamul evre- 
iesc însă tinde să infecteze cu totul sufletul nostru, 
dacă n-am lupta cu hotărâre împotriva lui. El a aca- 
parat toate ramurile de activitate economică, iar 
pericolul său este şi mai vădit, dacă ţinem seama că 
în tot timpul caută să ne dea lecţii până şi în che- 
stiunile religioase. Zi de zi ei ne subminează ideea 
de Dumnezeu, Tron şi Patrie. Pericolul evreilor a 
fost de mult observat şi împotriva lor au început o 
acţiune românească profesorii A. C. Cuza, Paulescu 
şi Găvănescul. De atunci, problema s-a complicat 
astfel încât, spre a putea rezolva chestiunea evreias- 
că, trebuie să dezlegăm mai întâi problema crizei 
Românismului, să avem adică români de caracter şi 
abnegaţie. 

Înlocuirea statului de azi cu un stat național româ- 
nesc, va aduce soluţionarea problemei. Studenţimea 
română creştină asigură că stă trează şi va şti să-şi 
facă datoria pentru realizarea unei Românii Mari şi 
puternice. 


Dl. Furdui scoate în relief faptul că studențimea a 
ajuns la o maturitate atât de superioară, încât nu mai 
priveşte problema ridicării noastre numai prin pris- 
ma chestiunii evreieşti. 

Dl. |. Bica, preşedintele studenților din Sibiu, în 
raportul asupra francmasoneriei, a arătat că după 
regulile scrise, cei neinițiaţi ar putea deduce că fran- 
cmasoneria este şcoala celor mai frumoase princi- 
pii. Aceştia nu ştiu însă că membrii ei lucrează în 
secret şi că francmasoneria tinde la negarea neamu- 
lui şi creştinismului, înțelegând că prin distrugerea 
lor să netezească drumul evreilor spre stăpânirea 
lumii. Libertatea francmasonică este anarhică. Ega- 
litatea lor e comunismul adevărat, iar fraternitatea 
înseamnă întărirea lor, ca stat în stat. 


Francmasoneria compromite pe oamenii politici în 
felurite chipuri, compromite idealurile cele mai fru- 
moase. Francmasoneria trebuie de aceea să fie 
nimicită. 

DI. Gh. Furdui: Este hotărât că francmasoneria 
lucrează împotriva Neamului şi înţelegem de ce o 
anumită presă chiar susține că masoneria ar putea 

împăca idealurile lor cu Naționalismul. Cerem cu 
insistență eliminarea tuturor profesorilor masoni 
din universitate, iar studenții să-i demaşte, atât pe 
aceştia, cât şi orice lucrare masonică. (...) 

DI. Emil Bulbuc: Generaţia de la 1922 e gata să 
arunce mânuşa şi să cheme tribunalul istoriei. (...) 
Nu există forță care să ne dea înapoi. 


Dl. lon Rodeanu, preşedintele Federaţiei studenților 
teologi dezvoltând raportul: Studenţii față de miş- 
cările de dreapta, a spus: Rapoartele noastre din anii 
trecuți au lămurit atitudinea față de partidele de 
stânga: lupta aprigă. Conştienţi că singuri nu putem 
duce lupta, înțelegem să sprijinim partidele de 
dreapta. 

Partidul naţional creştin şi Frontului Românesc le 
lipseşte însă spiritul ofensiv şi acel de jertfă, care 
singure pot imprima tăria unei mişcări. Ele n-au 
posibilitatea de a crea omul nou, omul de sacrificiu. 
Sunt destinate numai să pregătească drumul spre 
mari realizări. 


Noi avem dragoste da Ţară, braţ de luptat şi sânge 
de vărsat pentru Ţară. Ne trebuie doar conducăto- 
rul: îl avem pe dl. Corneliu Z. Codreanu. (Congre- 
siştii cântau în picioare „Ştefan Vodă al Moldovei”) 


Pentru că există o Ţară care trebuie apărată contra 
tuturor străinilor. Încadrarea individuală nu se poate 
face decât în partidul „Totul pentru Ţară”. Cine 
luptă pentru ridicarea Neamului, n-are decât o sin- 
gură cale de urmat: duhul şi fapta legionară. 

D. Gh. Furdui insistă asupra ideii că U.N.S.R.C. nu 
poate face parte din niciun partid şi nici din orice 
punct de vedere studențimea nu se alătură unui par- 
tid, ci ea numai se regăseşte în ele. 


Solidaritatea studențimii naţionaliste 


Dl. Prof. Andronescu — Galaţi a vorbit despre soli- 
daritatea studențimii naţionaliste. El a arătat că 
misiunea studențimii este aceea a superioarei întru- 
pări a tinerimii creştine, este misiunea națională a 
Neamului însuşi. În noi, studenţimea română se 
vede reactivarea vechilor Traci care se sacrificau 
pentru binele Patriei. În studențimea română se 
vede reînvierea unui Neam amenințat să se stingă 
de o epidemie morală. Dar Tracii au suferit de o 
mare boală: aceea a dezbinării şi a trădării. Aceasta 
i-a făcut să nu fie stăpâni ai lumii. De această boală 
suferim şi noi astăzi. 

Dl. doctorand Şerban Milcoveanu, directorul depar- 
tamentului internelor şi fost preşedinte al societăţii 
studenţilor în medicină, dezvoltând problema asis- 
tenţei sanitare a poporului român şi cugenia rasei, a 
arătat că cu 35 la mie naşteri şi 20 la mie morţi, sun- 
tem prima ţară din Europa, cu un excedent al naşte- 
rilor, cu 350 mii pe an. 


Pedepsirea trădătorilor şi canaliilor 


Camarazii Paul Craja şi Virgil Rădulescu au înfierat 
pe toţi trădătorii şi canaliile care lovesc mişeleşte şi 
mişcarea legionară. S-au citit numele trădătorilor şi 

a canaliilor, demascându-se sistemul şi mijloacele 
de luptă ale acestora. S-a arătat cu câtă mârşăvie 
lucrează trădătorul Stelescu contra mişcării legiona- 
re. În ceea ce priveşte pe Beza, a fost considerat 
iresponsabil, fiind suferind de o boală incurabilă 
(„de un dement nu face să ne ocupăm”, a declarat 
dl. Furdui). „A fost demascată acţiunea criminală a 
camarilei „oculte” care se serveşte de anumiţi 
oameni politici. A sosit vremea să spunem catego- 
ric, să se audă până la cer: Jurăm moartea ocultei 
sau moartea noastră”, a declarat energicul legionar 
Viorel Trifa. 


Camaradul Bulbuc — Cluj a vorbit foarte entuzias- 
mat despre problema trădării. 

Apoi, în urma propunerii camaradului Craja, preşe- 
dintele soc. stud. medicinişti din Bucureşti, congre- 
sul a aprobat organizarea echipelor de pedepsire a 
trădătorilor şi canaliilor. Echipele au fost constituite 
pentru fiecare trădător şi canalie în parte, iar şefii de 
echipe au depus jurământul în faţa congresului. 
Printre şefii echipelor de pedepsire am remarcat pe 
camarazii Gh. Furdui, preş. U.N.S.R.C., Alexandru 
Cantacuzino, directorul departamentului externelor 
din U.N.S.R.C., Craja, preşedintele soc. studenților 
medicinişti din Bucureşti, Viorel Trifa, fost preşe- 
dinte al centrului studenţesc Chişinău. 

Ziarele trădătorilor: „Cruciada Românismului”, 
„Străjerul”, „Studentul Român”, „Dimineaţa”, 
„Adevărul”, „Zorile”, „Cuvântul Liber”, au fost 
arse în piața oraşului. 


Inchiderea congresului 


În ziua a treia au mai vorbit următorii camarazi: 
Eugen Popescu, preşedintele studenților Academiei 
Comerciale din Bucureşti, Dan Milcoveanu — Timi- 
şoara, Dl. I. Capotă, |. Antoniu, preşedinte C.S.B., 
Tudor Ionescu, Traian Cotigă, fostul preşedinte al 
U.N.S.R.C., Adam Bulig din Banatul lugoslav, 
Caratănase. Ultimul cuvânt l-a rostit camaradul Gh. 
Furdui care, în aplauzele studențimii entuziaste, a 
declarat închis congresul, după ce s-a votat urmă- 
toarea 


MOȚIUNE 


Studenţimea română creştină adunată în al X-lea 
congres general la Tg. Mureş, în zilele de 3-5 apri- 
lie 1936, a votat în unanimitate următoarea Moţiu- 
ne: 

După 14 ani de suferințe şi jertfe, studenţimea 
română creştină se regăseşte pe aceeaşi linie de cre- 
dință şi luptă naționalistă şi creştină, începută la 
1922 şi reafirmă cu hotărâre aceleaşi crezuri. 
Studenţimea română, ca corp conştient, îşi afirmă 
completa independenţă spirituală, de acţiune şi de 
disciplină, încuviințând ca individual studenții să 
poată da concurs activ mişcărilor naţionaliste: Totul 
pentru Ţară, Partidul Naţional-Creştin, Frontul 
Românesc şi Liga Corporatistă. 

În consecință, hotărârile ei de corp luate în congre- 
se generale, nu vor putea să angajeze în niciun chip 
răspunderea mişcărilor naţionaliste 

Studenţimea declară, însă, unanim şi solidar, că rea- 
lizarea integrală şi definitivă a idealurilor naționale 


Proyed. î don 1 arie 


PERMANENTE 


şi dezideratelor profesionale nu se 
va putea face decât prin instaurarea 
la conducerea statului român a 
organismului politic-naţionalist, 
expresie a credințelor şi luptelor ei, 
Garda de Fier. 


În consecință, studenţimea română 
cere anularea deciziilor de dizolva- 
re a Gărzii de Fier, încetarea pri- 
goanei şi a ofensivei mişeliilor dez- 
lănţuite împotriva acestei mişcări 
naționaliste: punerea ei în legalita- 
te. 


Studenţimea română, constatând 

pericolul care pândeşte ființa fizică 

şi spirituală a mişcării naţionale, 

ofensiva mişelească a trădătorilor, 
calomniatorilor, corupției şi tentati- 

velor de asasinat, declară că a ajuns 

la capătul răbdării şi a îngăduinței. 

Până la rezolvarea integrală însă a dezideratelor 
postulate la 1922 şi reafirmate an de an de studenți- 
me în congrese, prin înstăpânirea la cârma destine- 
lor națiunii române a mişcării integral naționaliste, 
studenţimea afirmă încă o dată progresivul şi mare- 
le pericol spiritual, etnic, cultural, economic şi poli- 
tic a elementului minoritar, jidanii, şi înţelege să 
lupte prin orice mijloace pentru definitiva instaura- 
re a Românilor în drepturile lor fireşti. 


In consecinţă, cere: 


1. Măsuri neîntârziate pentru proteguirea şi redresa- 
rea morală şi fizică şi materială a elementului româ- 
nesc, grav periclitat în Bucovina, Maramureş, Banat 
şi Țara Moților şi îmbunătățirea situaţiei elementu- 
lui românesc din Macedonia, Valea Timocului, 
Banatul Jugoslav, Ucraina şi din părțile Transnistre- 
ne, a căror etnicitate începe să se destrame. 

Să se aplice principiul reciprocității de tratament în 
ce priveşte Biserica şi şcoala. 

2. Să se aplice un tratament mai uman mutilaţilor, 
orfanilor şi văduvelor de război, iar studenţii orfani 
să se bucure de drepturi excepționale în şcolile de 
toate gradele şi categoriile. 

3. Măsuri de higienă şi eugenie socială pentru vita- 
lizarea constituţiei fizice a neamului nostru. 

4. Ridicarea regimului excepţional: Stare de asediu 
şi cenzură instaurate nu din raţiuni superioare de 
stat şi care prin modul de aplicare înăbuşesc orice 
pulsaţie de gând şi simţământ românesc, favorizând 
atacurile laşe şi calomnia, adică asasinatul moral. 
5. Măsuri restrictive şi legale împotriva curentelor 
sociale şi spirituale distructive care sapă la temelia 
existenţei statului şi culturii româneşti: liberalismul, 
comunismul, francmasoneria şi sectele religioase. 


Să înceteze protejarea hrubelor masonice prin paza 
armatei române. 


6. Luând act de ofensiva mişeliilor date prin presă, 
parlament, consilii de partide etc., împotriva mişcă- 
rii naționale şi a corpului studențesc, se deschide 
pentru susţinători, pe lângă cartea neagră a trădăto- 
rilor, şi cartea canaliilor. 

7. Constatând că legile nu mai garantează onoarea 
individuală şi de corp a studenţimii şi luptătorilor pe 
tărâm cultural şi național, se hotărăşte formarea de 
echipe pentru apărarea onoarei celor ultragiaţi. 


8. Studenţimea română cere şi va 
cere necontenit revizuirea proce- 
sului Ciumetti, ucis mişeleşte în 
împrejurimile cunoscute şi sanc- 
ționarea vinovaţilor cunoscuţi de 
toată lumea. 

9. Profesorii şi studenții dovediţi 
a face parte din francmasonerie 
să fie eliminaţi din universitate, 
afişați pe la sediile societăților. 
10. Studenții dovediţi a avea 
legături cu partidul Liberal sau 
Naţional-Țărănesc să fie elimi- 
naţi din toate societăţile studen- 
țeşti şi afişaţi la sediile societăţi- 
lor respective. 

Studenţimea română va afişa pe 
la sediile tuturor societăților stu- 
denţeşti următorul testament: 


Leni sutdențeie Cermâuți 


Camtul Cluj” 


CINE ŞTIE SĂ MOARĂ, NU VA FI ROB NICIO- 
DATĂ. 


11. Studenţimea protestează împotriva perpetuării 
ilegalităţii de la Academia Comercială, prin menţi- 
nerea actualului rector. 

12. Se hotărăşte pentru totdeauna independența 
materială a studențimii, interzicându-se orice apel 
pentru ajutorare materială către guvern sau autori- 
tăţi. 

Congresul studențesc se declară solidar cu dezide- 
ratele materiale şi profesionale ale neamului şi stu- 
denţimii române, în consecinţă cere: 

1. Românizarea industriei şi comerțului. 

2. Desființarea legii care hotărăşte limitarea numă- 
rului studenților în universități. 

3. Autonomia organizaţiilor studenţeşti; studenţi- 
mea singură fiind indicată a se conduce conform 
spiritului şi nevoilor ei. 

4. Reducerea taxelor universitare şi abolirea celor 
de examene. 


5. Ameliorarea stării materiale prin acordare de 
burse şi subvenţii, iar căminelor şi cantinelor să se 
aplice principiul conducerii autonome, cu controlul 
forurilor care le subvenţionează. Să se interzică 
patronajul politic al căminelor şi cantinelor. 

6. Călătoria studenţilor pe C.F.R. şi S.M.R. să se 
facă cu reducere de 50 la sută în tot timpul anului. 
7. Casa studenților din cadrele cetății universitare să 
fie administrată după principiul autonomiei studen- 
țeşti. 

8. Sancţionarea cu pierderea oricărui drept a stu- 
denților de peste hotare care se dedau la manifesta- 
ţii ce ating reputaţia şi interesele româneşti. 

9. Înființarea unei politehnice agricole la Craiova, 
adaptată la structura agrară a țării noastre, din ave- 
rea lăsată statului de I. C. Mihail. 

Congresul împuterniceşte Comitetul Executiv 
U.N.S.R.C. să activeze pe toate căile şi cu nestră- 
mutată hotărâre pentru aducerea la îndeplinirea 
imediată a tuturor doleanțelor exprimate de Con- 
gresul general studenţesc din acest an. 


Avem mândria să afirmăm, contrar zvonurilor lan- 
sate tendenţios de presa iudaică, că în tot timpul 
congresului, studenţimea a dat dovadă de ordine şi 
disciplină perfectă. Niciun incident nu s-a înregis- 
trat. Bărbatul preşedinte al U.N.S.R.C., dl. Gh. Fur- 
dui poate fi satisfăcut că a condus dezbaterile unui 
congres studenţesc care, având în vedere probleme- 
le discutate şi hotărârile luate, poate fi socotit con- 
gres istoric, 

S-a observat şi de data aceasta, ca şi anul trecut la 
Craiova, că studențimea română (vorbesc de stu- 
denţimea conştientă) se află perfect încadrată în 
mişcarea legionară. 

Idealul studenţimii este victoria Legionarismului. 


Remarcăm cu plăcere că în cele trei zile de congres 
oraşul Tg. Mureş a fost transformat într-o adevăra- 
tă cetate legionară: cămăşile verzi şi cântecele 
legionare au dat un nou aspect înstrăinatului oraş 
mureşan. 


SERGIU FLORESCU 

